
Z A P I S N I K

23. sjednice Vijeća Mjesnog odbora Novi Retkovec,

održane 25. travnja 2023.

u objektu mjesne samouprave Novi Retkovec, Ulica breza 26,

s početkom u 18,00 sati

NAZOČNI ČLANOVI VIJEĆA:

Ivana Ljubić, Dražen Rakitničan, Elizabeta Gegić, Asmirka Belošević, Marija Klarić, Zrinka Lovrić, Igor Vukmirović, Bruno Krehula i Danica Plečko.
NENAZOČNI ČLANOVI VIJEĆA: /
OSTALI NAZOČNI:

Marijan Župan, stručni savjetnik za rad tijela MS.

Predsjedava Ivana Ljubić, predsjednica Vijeća.

Zapisnik vodi: Marijan Župan.

Predsjednica konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 23. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 22. sjednice Vijeća, održane 21. ožujka 2023., bez izmjena.
Na prijedlog predsjednice Vijeće jednoglasno prihvaća uvrštenje dopunskih točaka u predloženi dnevni red, koje glase: 

· prijedlog proglašenja parkom javne površine k.č.8200/1 k.o.Dubrava;
· prijedlog novog rasporeda dežurstava u sjedištu Mjesnog odbora.
Na prijedlog predsjednice 

Vijeće jednoglasno utvrđuje

D N E V N I   R E D

1. Prijedlog pravila Mjesnog odbora Novi Retkovec;

2. Prijedlog poslovnika o radu Vijeća Mjesnog odbora Novi Retkovec;

3. Prijedlog zaključka o utvrđivanju popisa lokacija platoa u Mjesnom odboru Novi Retkovec;

4. Prijedlog zaključka o davanju suglasnosti na prijedlog izmjene voznog reda autobusne linije 225 Sesvete – Resnik – Kozari Bok;

5. Predstavka udruge Veterani 145. brigade Dubrava – donošenje zaključka;

6. Status i uređenje k.č. 8705/25 k.o.Dubrava – donošenje zaključka;

7. Zahtjev za povremeno korištenje prostora /Društvo športske rekreacije „Šport za sve“ Novi Retkovec/ u Aleji javora 23 - donošenje zaključka;
8. Zahtjev za povremeno korištenje prostora /Društvo športske rekreacije „Šport za sve“ Novi Retkovec/ u Ulici breza 26 - donošenje zaključka;
9. Prijedlog proglašenja parkom javne površine k.č.8200/1 k.o.Dubrava;
10. Prijedlog novog rasporeda dežurstava u sjedištu Mjesnog odbora;
11. Aktualna komunalna problematika;

12. Pitanja, prijedlozi i obavijesti.

            Ad 1. Prijedlog pravila Mjesnog odbora Novi Retkovec.
            Članovi Vijeća primili su pisani materijal uz poziv.

U raspravi sudjeluju: Ivana Ljubić, Dražen Rakitničan, Elizabeta Gegić, Marija Klarić, 

            Zrinka Lovrić i Igor Vukmirović.

Vijeće jednoglasno donosi
PRAVILA

 Mjesnog odbora Novi Retkovec

/Tekst Pravila nalazi se u privitku ovog zapisnika i njegov je sastavni dio/

             Ad 2. Prijedlog poslovnika o radu Vijeća Mjesnog odbora Novi Retkovec.

Članovi Vijeća primili su pisani materijal uz poziv.


U raspravi sudjeluju: Ivana Ljubić, Dražen Rakitničan, Elizabeta Gegić, Asmirka Belošević, Zrinka Lovrić, Igor Vukmirović i Danica Plečko.


Vijeće jednoglasno donosi

POSLOVNIK

o radu Vijeća Mjesnog odbora Novi Retkovec
/Tekst Poslovnika nalazi se u privitku ovog zapisnika i njegov je sastavni dio/

Ad 3. Prijedlog zaključka o utvrđivanju popisa lokacija platoa u Mjesnom odboru 

Novi Retkovec.

Članovi Vijeća primili su pisani materijal uz poziv.


U raspravi sudjeluju: Svi prisutni članovi Vijeća.


Vijeće jednoglasno donosi

Z A K LJ U Č A K

o utvrđivanju popisa lokacija platoa

u Mjesnom odboru Novi Retkovec

1. Utvrđuje se da na području Mjesnog odbora Novi Retkovec nije poznato postojanje platoa (javne površine koja ujedno predstavlja i krov garaže).

2. Predlaže se da djelatnici nadležnoga gradskog ureda izvrše stručnu provjeru na terenu te da se na taj način utvrdi činjenično stanje u svezi eventualnog postojanja platoa u Mjesnom odboru Novi Retkovec.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.  
Ad 4. Prijedlog zaključka o davanju suglasnosti na prijedlog izmjene voznog reda 

autobusne linije 225 Sesvete – Resnik – Kozari Bok.

Članovi Vijeća primili su pisani materijal uz poziv.

            U raspravi sudjeluju: Ivana Ljubić, Elizabeta Gegić, Asmirka Belošević, Marija 

            Klarić, Igor Vukmirović i Danica Plečko.


Vijeće jednoglasno donosi
        Z A K LJ U Č A K

o davanju suglasnosti na prijedlog izmjene voznog reda 

autobusne linije 225 Sesvete – Resnik – Kozari Bok

1. Razmotren je prijedlog korekcije voznog reda autobusne linije 225 Sesvete – Resnik – Kozari Bok koji je dostavljen od strane ZET-a.

2. Utvrđuje se da je predloženi vozni red prihvatljiv te se daje suglasnost na njegovo uvođenje u promet.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.
Ad 5. Predstavka udruge Veterani 145. brigade Dubrava.
            Članovi Vijeća primili su pisani materijal uz poziv.

            U raspravi sudjeluju: Ivana Ljubić, Dražen Rakitničan, Zrinka Lovrić i Igor      

            Vukmirović.

Vijeće jednoglasno donosi

Z A K LJ U Č A K

o predstavci udruge Veterani 145. brigade Dubrava

1. Temeljem Zaključka ovoga Vijeća donesenog na 18. sjednici od ​​22. studenoga 2022. godine, dana 13.3.2023. (utorak) u 10.00 sati pristupilo se primopredaji prostora mjesne samouprave na adresi Dubrava 238.

2. Prema prijedlogu Gradskog ureda za mjesnu samoupravu, civilnu zaštitu i sigurnost nazočni su bili: predstavnica VMO Novi Retkovec (Zrinka Lovrić), domar MO Željko Ščurić, predstavnik Gradskog ureda za mjesnu samoupravu, civilnu zaštitu i sigurnost Silvestar Smrekar, te Željko Radovanović, predsjednik Udruge veterana 145. brigade HV.

3. Na navedenoj adresi je dovršena primopredaja u 14.30 sati te je utvrđeno stanje prostora, a koji je ispražnjen od ljudi i imovine koja pripada dotadašnjim korisnicima.

4. Grad Zagreb (MO Novi Retkovec)  u navedenom prostoru nije imao nikakvih stvari ili imovine slijedom čega sve daljnje upite i/ili zahtjeve Udruga veterana 145. brigade HV (dotadašnji korisnici) i Veterani 145. brigade Dubrava (novi korisnici prostora) svoje zahtjeve/probleme/pritužbe trebaju slati na adresu nadležnog suda kao jedinog mjerodavnog tijela u RH.
5. Ovaj Zaključak dostavlja se Vijeću Gradske četvrti Donja Dubrava na daljnje postupanje.  
Ad 6. Status i uređenje k.č. 8705/25 k.o.Dubrava.

            Članovi Vijeća primili su pisani materijal uz poziv.


U raspravi sudjeluju: Svi prisutni članovi Vijeća.


Vijeće jednoglasno donosi

     Z A K LJ U Č A K

             o davanju mišljenja na zahtjev za kupnju ili najam

radi uređenja i korištenja k.č.8705/25 k.o.Dubrava

1. Razmotren je zahtjev za kupnju ili najam radi uređenja i korištenja k.č.8705/25 k.o.Dubrava.

2. Traži se dodatno objašnjenje činjeničnog stanja te očitovanje Gradskog ureda za upravljanje imovinom i stanovanje o predmetnom zahtjevu.
3. Ovaj Zaključak dostavlja se Vijeću Gradske četvrti Donja Dubrava na daljnje postupanje.
Ad 7. Zahtjev za povremeno korištenje prostora /Društvo športske rekreacije „Šport za 
sve“ Novi Retkovec/ u Aleji javora 23.
            Članovi Vijeća primili su pisani materijal uz poziv.


U raspravi sudjeluju: Ivana Ljubić, Asmirka Belošević i Igor Vukmirović.

Vijeće jednoglasno donosi
Z A K LJ U Č A K

o povremenom korištenju prostora mjesne samouprave /Aleja javora 23/

prema zahtjevu Društva športske rekreacije „Šport za sve“ Novi Retkovec
1. Društvu športske rekreacije „Šport za sve“ Novi Retkovec odobrava se povremeno korištenje prostora u objektu mjesne samouprave Novi Retkovec, Aleja javora 23, dvorana svakog utorka i četvrtka u mjesecu od 18,00 – 22,00 sata i uredska prostorija broj 2 svaki utorak i četvrtak u mjesecu.

2. Prostor iz točke 1. ovog Zaključka koristit će Društvo športske rekreacije „Šport za sve“ Novi Retkovec bez naknade.

3. Društvo športske rekreacije „Šport za sve“ Novi Retkovec obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim Zaključkom.

Ad 8. Zahtjev za povremeno korištenje prostora /Društvo športske rekreacije „Šport za 
sve“ Novi Retkovec/ u Ulici breza 26.
           Članovi Vijeća primili su pisani materijal uz poziv.


U raspravi sudjeluju: Ivana Ljubić, Dražen Rakitničan, Elizabeta Gegić, Asmirka 
            Belošević, Marija Klarić, Zrinka Lovrić, Igor Vukmirović i Danica Plečko.


Vijeće jednoglasno donosi
Z A K LJ U Č A K

o povremenom korištenju prostora mjesne samouprave /Ulica breza 26/

prema zahtjevu Društva športske rekreacije „Šport za sve“ Novi Retkovec
5. Društvu športske rekreacije „Šport za sve“ Novi Retkovec odobrava se povremeno korištenje prostora u objektu mjesne samouprave Novi Retkovec, Ulica breza 26, dvorana svake subote u mjesecu od 10,00 - 14,00 sati i uredska prostorija broj 2 svake subote u mjesecu od 10,00 - 14,00 sati.

6. Prostor iz točke 1. ovog Zaključka koristit će Društvo športske rekreacije „Šport za sve“ Novi Retkovec bez naknade.
7. Društvo športske rekreacije „Šport za sve“ Novi Retkovec obvezuje se postupati s pažnjom dobrog gospodara u korištenju prostora.
8. O povremenom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim Zaključkom.

Ad 9. Prijedlog proglašenja parkom javne površine k.č.8200/1 k.o.Dubrava.
            Predsjednica usmeno obavještava nazočne o predmetu rasprave i odlučivanja. 


U raspravi sudjeluju: Svi prisutni članovi Vijeća.


Vijeće jednoglasno donosi

Z A K LJ U Č A K

o prijedlogu proglašenja parkom
javne površine k.č.8200/1 k.o.Dubrava
1. Predlaže se proglašenje parkom javne površine k.č.8200/1 k.o.Dubrava, na kojoj se uz zelenu površinu nalaze i sportsko i dječje igralište.
2. Ovaj Zaključak dostavlja se Vijeću Gradske četvrti Donja Dubrava na daljnje postupanje.  
Ad 10. Prijedlog novog rasporeda dežurstava u sjedištu Mjesnog odbora.

            Predsjednica usmeno obavještava nazočne o predmetu rasprave i odlučivanja. 


U raspravi sudjeluju: Svi prisutni članovi Vijeća.


Vijeće jednoglasno donosi

 Z A K LJ U Č A K

o određivanju novog rasporeda dežurstava

 u sjedištu Mjesnog odbora

1. Određuje se novi raspored dežurstava u sjedištu Mjesnog odbora, Ulica breza 26, svakog prvog utorka u mjesecu od 18,00 – 19,00 sati.
2. Ovaj Zaključak dostavlja se Vijeću Gradske četvrti Donja Dubrava na znanje.  
Ad 11. Aktualna komunalna problematika.

            Predsjednica usmeno obavještava nazočne o predmetu rasprave i odlučivanja. 

U raspravi sudjeluju: Svi prisutni članovi Vijeća.


Vijeće jednoglasno donosi
Z A K LJ U Č A K

o prijedlogu postavljanja

 dodatnih stupića uz OŠ Retkovec
1. Traži se postavljanje dodatnih stupića na pločniku kod zebri uz Osnovnu školu Retkovec radi povećanja sigurnosti djece koja prelaze cestu jer je smanjena vidljivost drugim sudionicima u prometu zbog parkiranih automobila na prostoru uz pješački prijelaz.

2. Ovaj Zaključak dostavlja se Vijeću Gradske četvrti Donja Dubrava na daljnje postupanje.  
           Ad 12. Pitanja, prijedlozi i obavijesti.
· Ivana Ljubić – Potrebno je postaviti znak za zabranu dovođenja pasa na prostor oko Osnovne škole Retkovec te u "limenom parku" (dječje igralište omeđeno Ulicom trešanja, Ulicom jasmina i Alejom lipa) zbog učestalog uneređivanja školskog okoliša i dječjeg igrališta od strane pasa.

· Zrinka Lovrić – Traži se očitovanje svih podružnica Holdinga i gradske uprave zašto na većinu pitanja koja pošaljemo kao vijećnici MO ne dobivamo povratnu informaciju niti nakon godine dana.

· Elizabeta Gegić - Traži se pojačani nadzor prometnog i komunalnog redara u Aleji javora, u blizini škole, zbog nepropisnog parkiranja i ugrožavanja djece od  neodgovornih vozača.

· Danica Plečko - Potrebno je regulirati prometnu signalizaciju na križanju Čulinečke ceste  i Ulice platana kako bi i osobe starije životne dobi mogle na siguran način prijeći cestu (također ne rade sve strelice na semaforu).
· Marija Klarić - Kakav je status prilazne ceste označene na karti u prilogu? 

     Budući da više nije bilo javljanja za riječ predsjednica zaključuje sjednicu.

Dovršeno u 19,45 sati.
KLASA: 024-08/23-003/835

URBROJ: 251-13-11-4/002-23-2
Zagreb, 25. travnja 2023.

Zapisnik sastavio:

Marijan Župan
PREDSJEDNICA VIJEĆA

 Mjesnog odbora Novi Retkovec

Ivana Ljubić

